|  |
| --- |
| PATVIRTINTAVilniaus lopšelio-darželio „Saulėtekis“L. e. direktoriaus pareigas Anetos Gracjanos Lapcun2017 m. gruodžio 29 d.Įsakymu Nr. V – 100 (1.3.) |

**VILNIAUS LOPŠELIO-DARŽELIO „SAULĖTEKIS“**

**ĮMONĖS KODAS 190014157**

**LYGIŲ GALIMYBIŲ POLITIKA IR JOS ĮGYVENDINIMO TVARKOS APRAŠAS**

Įsigalioja nuo 2018-01-01

1. **BENDROSIOS NUOSTATOS**
2. Vilniaus lopšelis – darželis „Saulėtekis“(toliau **– Lopšelis-darželis)** patvirtino šią lygių galimybių politiką ir įgyvendinimo tvarkos aprašą (toliau – **Aprašas**), kuriame įtvirtinami pagrindiniai Lopšelyje – darželyje taikomi lygių galimybių principai bei jų įgyvendinimo tvarka.
3. Tvarkos aprašo tikslas – užtikrinti visų Lopšelio - darželio darbuotojų ir besikreipiančių dėl įdarbinimo asmenų vienodą padėtį tiek iki, tiek po darbo sutarties sudarymo, nepaisant lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos.
4. Aprašas yra Lopšelio - darželio vidaus tvarkos dokumentas, privalomas visiems darbuotojams. Su šiuo Aprašu yra supažindinami visi Lopšelio-darželio darbuotojai internetinėje svetainėje ar pasirašydami po Direktoriaus įsakymu. Darbuotojai atlikdami savo darbo funkcijas privalo laikytis Apraše nustatytų įpareigojimų ir principų.

**II. SĄVOKOS**

1. **Diskriminacija**– tiesioginė ir netiesioginė diskriminacija, priekabiavimas, nurodymas diskriminuoti lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos pagrindu.
2. **Lygios galimybės** – tarptautiniuose žmogaus ir piliečių teisių dokumentuose bei Lietuvos Respublikos įstatymuose įtvirtintų žmogaus teisių įgyvendinimas nepaisant lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos. Lygios galimybės darbe reiškia vienodą požiūrį į darbuotojus nepriklausomai nuo darbuotojo lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės ar religijos.
3. **Lygių galimybių pažeidimas** – tai tiesioginė ir netiesioginė diskriminacija, nurodymas diskriminuoti, priekabiavimas.
4. **Netiesioginė diskriminacija** – neutrali veika (neveikimas), vertinimo kriterijus, kurie formaliai yra vienodi, bet juos taikant gali atsirasti, atsiranda ar galėtų atsirasti lygių galimybių pažeidimas.
5. **Priekabiavimas**– nepageidaujamas elgesys, kuriuo siekiama įžeisti žmogaus orumą, sukurti baugią aplinką arba kuris sukelia nemalonių padarinių: įžeidžiamas orumas, sukuriama bauginama aplinka.
6. **Seksualinis priekabiavimas** – nepageidaujamas užgaulus, žodžiu, raštu ar fiziniu veiksmu išreikštas seksualinio pobūdžio elgesys su asmeniu, kai tokį elgesį lemia tikslas ar jo poveikis pakenkti asmens orumui, ypač sukuriant bauginančią, priešišką, žeminančią ar įžeidžiančią aplinką.
7. **Socialinė padėtis**– fizinio asmens įgytas išsilavinimas, kvalifikacija ar mokymasis ir studijos mokslo ir studijų institucijose, turima nuosavybė, gaunamos pajamos, teisės aktuose nustatytos valstybės paramos poreikis ir (arba) kiti su asmens finansine (ekonomine) padėtimi susiję veiksniai.
8. **Tiesioginė diskriminacija**– elgesyssu asmeniu, kai lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos pagrindu jam taikomos mažiau palankios sąlygos, negu panašiomis aplinkybėmis yra, buvo ar būtų taikomos kitam asmeniui, išskyrus įstatymų numatytas išimtis.

**III. PAGRINDINIAI LYGIŲ GALIMYBIŲ POLITIKOS PRINCIPAI**

1. Lopšelyje-darželyje netoleruojamos tiesioginės ar netiesioginės diskriminacijos formos, taip pat nurodymas diskriminuoti dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės ar religijos.
2. Lopšelyje-darželyje taip pat netoleruojamas bet kokia forma galintis pasireikšti priekabiavimas, psichologinis smurtas, patyčios, ar naudojimasis užimama padėtimi.
3. Sprendimai, susiję su priėmimu į darbą, mokymais, kompensacijų ugdymu, apmokėjimu už darbą ir kitomis išmokomis, paaukštinimu pareigose, atostogomis ir elgesiu darbe, priimami atsižvelgiant į objektyvius kriterijus ir veiksnius ir be diskriminacijos.
4. Lopšelis-darželis pagal turimas galimybes (atsižvelgiant į teikiamų paslaugų specifiką) ir turimus finansinius išteklius imasi priemonių, kad neįgaliems asmenims būtų sudarytos sąlygos kandidatuoti į laisvas pozicijas Lopšelyje-darželyje, taip pat dirbti, siekti karjeros arba mokytis.

**IV. DARBUOTOJŲ PRIĖMIMAS Į DARBĄ IR ATLEIDIMAS IŠ DARBO**

1. Už darbuotojų paiešką, atrankas ir įdarbinimo procesą Lopšelyje-darželyje yra atsakingas Direktorius.
2. Priėmimas į darbą būtų vykdomas pagal iš anksto išviešintus kriterijus atsižvelgiant į kandidato sugebėjimus, kompetenciją, turimą kvalifikaciją ir žinias.
3. Apie laisvas darbo vietas Lopšelyje-darželyje skelbiama viešai: Lopšelio-darželio internetiniame puslapyje ir Vilniaus m. savivaldybės internetiniame puslapyje.
4. Darbo paieškos skelbimuose nurodomi reikalavimai, susiję su darbo funkcijai atlikti reikalingomis kompetencijomis, patirtimi ir gebėjimais. Skelbimai apie laisvas darbo vietas yra rengiami taip, kad jie nesudarytų galimybės pretenduoti į poziciją tik tam tikros lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos kandidatams.
5. Darbo skelbime / darbo pokalbio metu visi reikalavimai / klausimai yra susiję tik su darbuotojo tinkamumu atlikti darbo funkciją, jo kompetencija, profesionalumu, patirtimi ir kitais panašiais kriterijais.
6. Visi klausimai, užduodami kandidatams į laisvas darbo vietas, yra susiję su atrankos kriterijais. Draudžiama iš kandidato reikalauti informacijos, kuri nėra susijusi su jo sveikatos būkle, kvalifikacija ar kitomis aplinkybėmis, nesusijusiomis su tiesioginiu darbo funkcijos atlikimu. Pokalbyje dalyvaujantys personalo darbuotojai negali užduoti jokių klausimų apie kandidato lytį, amžių, lytinę orientaciją, socialinę padėtį, turimą neįgalumą, rasę ar etninę priklausomybę, religiją, įsitikinimus ar tikėjimą, kandidato vaidmenį namuose ar šeimoje, išskyrus atvejus, jei tai tiesiogiai susiję su tinkamu darbo funkcijų atlikimu.
7. Po to, kai su kandidatu į darbo vietą jau yra sudaryta darbo sutartis, Lopšelio-darželio Direktorius turėtų informuoti darbuotoją, kokią informaciją apie savo šeiminę padėtį jis turėtų pateikti, kad būtų užtikrintas teisės aktuose numatytų garantijų taikymas. Darbuotojas gali atsisakyti pateikti tokią informaciją. Tokiu atveju Direktorius gali informuoti darbuotoją, kad nepateikus nurodytos informacijos ar dokumentų, Lopšelis-darželis negalės darbuotojui užtikrinti teisės aktuose numatytų garantijų taikymo.
8. Lopšelyje-darželyje taikomi darbuotojų atleidimo iš darbo kriterijai yra susiję tik su darbuotojo kvalifikacija, darbo pareigų netinkamu vykdymu ir kitomis aplinkybėmis numatytomis įstatymuose. Priimant sprendimą dėl darbuotojo atleidimo iš darbo visiems darbuotojams atleidimo kriterijai yra taikomi vienodai, atsižvelgiant į objektyvius kriterijus.
9. Esant poreikiui atleisti iš darbo darbuotojus darbdavio iniciatyva nesant jų kaltės (DK 57 straipsnio 3 dalis), Lopšelis-darželis įsipareigoja sudaryti atrankos komisiją ir parengti bei su darbuotojų profesine sąjunga suderinti atleidžiamų darbuotojų atrankos kriterijus. Šis įsipareigojimas taikomas ir grupės darbuotojų atleidimo atveju.

**V. DARBUOTOJŲ DARBO SĄLYGOS, KVALIFIKACIJOS KĖLIMAS, DARBO APMOKĖJIMAS IR PAAUKŠTINIMAS**

1. Lopšelis-darželis įsipareigoja visiems darbuotojams sudaryti vienodas darbo sąlygas (kiek tai įmanoma atsižvelgiant į darbuotojo atliekamo darbo specifiką), taip pat galimybes tobulinti kvalifikaciją, siekti profesinio tobulėjimo, persikvalifikuoti, įgyti praktinės darbo patirties, taip pat teikti darbuotojams vienodas lengvatas.
2. Pedagoginiams darbuotojams darbo apmokėjimas vykdomas vadovaujantis Lietuvos Respublikos Švietimo ir mokslo ministerijos atitinkamais teisės aktais.
3. Nepedagoginiams darbuotojams darbo apmokėjimo dydis nustatomas vadovaujantis steigėjo teisės aktais, Lietuvos Respublikos valstybės ir savivaldybių įstaigų darbuotojų darbo apmokėjimo įstatymu, pareigybių aprašymu, patvirtintu Lopšelio-darželio Direktoriaus įsakymu.
4. Lopšelyje-darželyje nėra paaukštinimo kriterijų ir paaukštinimas nevykdomas.
5. Metinis darbuotojo darbo rezultatų vertinimas yra atliekamas vadovaujantis vienodais kriterijais visiems darbuotojams (tiesioginio pokalbio su Direktoriumi metu). Vertinimas siejamas tik su profesiniais pasiekimais ir asmeniniais darbo rezultatais, pareigų vykdymu.

**VII. DARBUOTOJŲ APSAUGA NUO DISKRIMINACIJOS IR LYGIŲ GALIMYBIŲ PAŽEIDIMO ATVEJU**

1. Visi Lopšelio-darželio darbuotojai (kandidatai į laisvas darbo vietas), kurie mano, kad jiems nebuvo užtikrintos lygios galimybės ar jų atžvilgiu susiklostė lygių galimybių pažeidimo situacija, turi teisę Lopšeliui-darželiui pateikti skundą.
2. Darbuotojas, norėdamas pranešti apie diskriminaciją ar lygių galimybių pažeidimą gali kreiptis į Direktorių. Tokio darbuotojo pranešimo (skundo) konfidencialumas privalo būti užtikrintas.
3. Lopšelio-darželio Direktorius, gavęs skundą ar pranešimą apie diskriminaciją bei lygių galimybių pažeidimą, gali sudaryti Komisiją aplinkybėms tirti. Komisijos darbą organizuoja, su jos veikla susijusius dokumentus rengia, tvarko ir saugo darželio Administracija. Per įmanomai trumpiausią laiką, bet ne vėliau kaip per 10 darbo dienas nuo skundo gavimo dienos Komisija, ištyrusi aplinkybes, surašo motyvuotą išvadą, kuri yra rekomendacinio pobūdžio, ir ją pateikia Direktoriui. Jeigu Komisija, ištyrusi aplinkybes, nustato, kad buvo pažeistos asmens lygios galimybės ir Administracijai nėra galimybės išspręsti ginčo pagal savo kompetenciją, skundas (pranešimas, pareiškimas) privalo būti perduodamas tirti lygių galimybių kontrolieriui.
4. Lopšelis-darželis užtikrina, kad darbuotojas bus apsaugotas nuo priešiško elgesio ar neigiamų pasekmių, jeigu darbuotojas pateiks skundą dėl diskriminacijos ar lygių galimybių pažeidimo, arba dalyvaus byloje dėl diskriminacijos prieš Lopšelį-darželį, jos darbuotoją ar kitą su Lopšeliu-darželiu kaip nors susijusį asmenį.
5. Bet koks persekiojimas ar priešiškas elgesys prieš darbuotoją ar kandidatą į laisvą darbo vietą, kuris pateikė skundą dėl diskriminacijos ir (ar) lygių galimybių pažeidimo, yra draudžiamas ir yra laikomas šiurkščiu darbo pareigų pažeidimu.
6. Darbuotojas ar kandidatas į laisvą darbo vietą dėl lygių galimybių pažeidimo gali paduoti skundą Lygių galimybių kontrolieriaus tarnybai ar kitai kompetentingai institucijai. Lopšelis-darželis įsipareigoja bendradarbiauti su tyrimą atliekančia institucija.

**VIII. BAIGIAMOSIOS NUOSTATOS**

1. Šis Tvarkos aprašas peržiūrimas ne rečiau kaip kartą per metus ir, esant reikalui, atnaujinamas.
2. Visi Lopšelio-darželio darbuotojai su Aprašu yra supažindinami elektroninėmis priemonėmis ir privalo laikytis jame numatytų reikalavimų bei atlikti darbo funkcijas vadovaujantis Aprašo nustatytais principais.
3. Su šiuo Aprašu (jo pakeitimais ir papildymais) Lopšelio-darželio bendruomenė supažindinama, skelbiant jį viešai Lopšelio-darželio internetinėje svetainėje [www.sauletekis.vilnius.lm.lt](http://www.sauletekis.vilnius.lm.lt) bei pasirašytinai.

 ------------------------------------------------------------------,